ଅଜିତ ଅଗରକରଙ୍କ ଏହି ରେକର୍ଡକୁ ଆଜି ପର୍ଯ୍ୟନ୍ତ ଭାଙ୍ଗିପାରିନାହାନ୍ତି କୌଣସି ଭାରତୀୟ ବୋଲର
ଭାରତୀୟ ଦଳର ପୂର୍ବତନ ବୋଲର୍ ଅଜିତ ଅଗରକର ଆଜି ୪୩ ବର୍ଷରେ ପଦାର୍ପଣ କରିଛନ୍ତି। ୧୯୭୭ ମସିହା ଡିସେମ୍ବର ୪ରେ ସେ ମୁମ୍ବାଇରେ ଜନ୍ମଗ୍ରହଣ କରିଥିଲେ। ଅଜିତ ଅଗରକର କ୍ରିକେଟରେ ଏଭଳି ଏକ ରେକର୍ଡ ହାସ କରିଥିଲେ ଯାହା କୌଣସି ଭାରତୀୟ ବୋଲର ଏପର୍ଯ୍ୟନ୍ତ ଭାଙ୍ଗିପାରିନାହାଁନ୍ତି। ଭାରତ ପକ୍ଷରୁ ବୋଲିଂ କରିବା ବେଳେ ସବୁଠୁ କମ ମ୍ୟାଚ ଖେଳି ୫୦ ଉଇକେଟ ହାସଲ କରିବାର ରେକର୍ଡ ଅଗରକରଙ୍କ ନାଁରେ ରହିଛି। କେବଳ ଭାରତରେ ନୁହେଁ ବିଶ୍ୱରେ ମଧ୍ୟ ସେ ଏହି ସଫଳତା ହାସଲ କରିବାରେ ସେ ଦ୍ୱିତୀୟ ଖେଳାଳି। ସେ ୨୩ ମ୍ୟାଚରେ ୫୦ ଉଇକେଟ ପୂରଣ କରିଥିଲେ। ଶ୍ରୀଲଙ୍କାର ଅଜନ୍ତା ମେଣ୍ତିସ ଏହି ମାମଲାରେ ଅଗରକରଙ୍କ ଉପରେ ଅଛନ୍ତି। ସେ କେବଳ ୧୯ଟି ମ୍ୟାଚରେ ୫୦ ଉଇକେଟ ହାସଲ କରିଥିଲେ। ବିଶ୍ୱର ଘାତକ ବୋଲର ସେନ ୱାର୍ଣ୍ଣ, ୱାସିମ ଆକ୍ରମ, ୱାକର ୟୁନିସ, ମୁରଲିଧରନଙ୍କ ଭଳି ବୋଲରଙ୍କୁ ପଛରେ ପକାଇ ଦ୍ୱିତୀୟ ସ୍ଥାନ ଅଧିକାର କରିଛନ୍ତି ଅଗରକର।